நான் கழுதையாகிவிட்டேன்!

நான் கழுதையாகிவிட்டேன்! மன்னார் அமுதன் அழகாய் உடுத்தி வந்த நாட்களில் ! என்னைப் பார்த்து சொன்னாய்! கழுதைக்கு சேனம் கட்டினால் குதிரையாகுமா! அவிழ்த்து விட்டு அள்ளிப்போடென்று... ! அழுகிய மணமொன்றிற்கு அஞ்சி! மூக்கைப் பொத்திய நாட்களில்! மூச்சை ஆழ இழுத்து வெளிஊதி சொன்னாய்! கழுதைக்கு தெரியுமா கற்பூர வாசனையென! உழைத்து ஓய்ந்து அயர்ச்சியடைந்த நாட்களில்! உண்டுறங்க ஓர் இடம் கேட்டேன்! கழுதை புவியிலிருந்தாலென்ன ... ! பாதாளத்தில் இருந்தாலென்னவென்றாய்! நீ சொல்லும் புனிதக் காதலை! நானும் கண்டடைந்து! மாலையும் கழுத்துமாய் நின்றபோது! கழுதைக் காமம் கத்தினால் தீருமென்றாய்! சந்ததிப் பெருக்கத்தில் நிலமொன்று கேட்டேன்! நிலத்திற்கு விலையாக நிறையக் கேட்டாய்! கழுதை விட்டையானாலும்! கைநிறைய வேண்டுமென்றாய்! சந்ததி சந்ததியாய் உழைக்கிறேன் ! உன் சந்ததிக்கு...! அலுங்காமல் அள்ளிக்குவித்துக் கொண்டு சொல்கிறாய்! கழுதை உழுது கம்பு விழையாதென! இன்னும் நிறையச் சொல்லியிருக்கிறாய்...! கேட்டுக் கேட்டு நான் யாரென மறந்துவிட்டேன்...! காதுகள் கூட கழுதை போலாகிவிட்டது...! கழுதைச் சுமை அறியாத! உன்னைப் போலிருந்துதான் என்ன செய்ய